**Zápisnica**

z dvadsiateho štvrtého zasadnutia Obecného zastupiteľstva v Rúbani, konaného

dňa 31. augusta 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 5 poslanci, takže zasadnutie je uznášaniaschopné.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh na V. úpravu rozpočtu Obce Rúbaň na rok 2021
5. Žiadosť o poskytnutie príspevku z Integrovaného regionálneho operačného programu IROP na projekt s názvom „Rekonštrukcia chodníkov v obci Rúbaň“
6. Žiadosť o súhlas s vybudovaním optickej infraštruktúry v obci Rúbaň
7. Žiadosť o predbežný súhlas na umiestnenie novej kioskovej transformačnej stanice
8. Žiadosť občianskeho združenia Centrum prosperity, o.z. so sídlom Rúbaň č. 1 o vydanie potvrdenia o konaní v mene obce Rúbaň
9. Rôzne
10. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Anetu Vašovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie PaedDr. Kristínu Pócsovú, Ing. Zoltána Tamašeka a Zoltána Ešeka.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Návrh na V. úpravu rozpočtu Obce Rúbaň na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na V. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom C. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na V. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 197** zo dňa **31.08.2021**

Obecné zastupiteľstvo v Rúbani

**schvaľuje**

V. úpravu rozpočtu obce Rúbaň na rok 2021

**5/ Žiadosť o poskytnutie príspevku z Integrovaného regionálneho operačného programu IROP na projekt s názvom „Rekonštrukcia chodníkov v obci Rúbaň“**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť o poskytnutie príspevku z Integrovaného regionálneho operačného programu IROP na projekt s názvom „Rekonštrukcia chodníkov v obci Rúbaň“, ktorý tvorí prílohu zápisnice pod písmenom D. Obec si v rámci výzvy občianskeho združenia so štatútom miestnej akčnej skupiny MAS – Dvory a okolie podáva Žiadosť o poskytnutie príspevku z Integrovaného regionálneho operačného programu IROP. Ide o otvorenú výzvu, žiadosť podávame v ďalšom hodnotiacom kole do 16.9.2021. Hlavným cieľom projektu s názvom „Rekonštrukcia chodníkov v obci Rúbaň“ je zvýšiť bezpečnosť a estetickú hodnotu verejnej infraštruktúry prostredníctvom rekonštrukcie chodníkov o celkovej ploche 209,14 m2. Projekt tak dopomôže k celkovej segregácii pešej dopravy, ku skvalitneniu estetického vzhľadu obce, a najmä (v zmysle výzvy) k zvýšeniu bezpečnosti dopravy a väčšiemu komfortu pešieho pohybu.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **198** zo dňa **31.08.2021**

Obecné zastupiteľstvo v Rúbani

**schvaľuje**

1. predloženie žiadosti o príspevok za účelom realizácie projektu s názvom „Rekonštrukcia chodníkov v obci Rúbaň“, kód výzvy: IROP-CLLD-X152-512-001,
2. zabezpečenie realizácie projektu v súlade s podmienkami výzvy,
3. zabezpečenie finančných prostriedkov na spolufinancovanie realizovaného projektu zo strany obce ako žiadateľa vo výške 1477,18 eur z celkových oprávnených výdavkov vo výške 16340,52 eur.
4. zabezpečenie financovania prípadných neoprávnených výdavkov projektu z rozpočtu obce.

**6/ Žiadosť o súhlas s vybudovaním optickej infraštruktúry v obci Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť o súhlas s vybudovaním optickej infraštruktúry v obci Rúbaň, ktorý tvorí prílohu zápisnice pod písmenom E. Spoločnosť Wisper Network s.r.o. so sídlom Športová 623/24, 941 23 Andovce, IČO 53 035 879 žiada o súhlas s vybudovaním optickej infraštruktúry v obci Rúbaň. Ide o vybudovanie optickej infraštruktúry vzdušným vedením, optické vlákno v súčasnosti ponúka najstabilnejšie a najrýchlejšie pripojenie internetu.

Technické riešenie vybudovania optickej siete v prípade vzdušného vedenia využíva konzoly   
obecného rozhlasu respektíve elektrické stĺpy vo vlastníctve Západoslovenskej distribučnej spoločnosti.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **199** zo dňa **31.08.2021**

Obecné zastupiteľstvo v Rúbani

1. **schvaľuje**

žiadosť firmy Wisper Network s.r.o. so sídlom Športová 623/24, 941 23 Andovce, IČO 53 035 879 o vybudovanie optickej siete v obci Rúbaň

1. **súhlasí**  
   s využitím stĺpov a konzol rozhlasovej siete v obci Rúbaň v súvislosti s vybudovaním optickej siete firmou Wisper Network s.r.o. so sídlom Športová 623/24, 941 23 Andovce, IČO 53 035 879

**7/ Žiadosť o predbežný súhlas na umiestnenie novej kioskovej transformačnej stanice**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť o predbežný súhlas na umiestnenie novej kioskovej transformačnej stanice, ktorý tvorí prílohu zápisnice pod písmenom F. Západoslovenská distribučná a.s. zaslala obci dňa 28. júla 2021 list, predmetom ktorého bola žiadosť o predbežný súhlas na umiestnenie novej kioskovej transformačnej stanice.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **200** zo dňa **31.08.2021**

Obecné zastupiteľstvo v Rúbani

1. **berie na vedomie**

Žiadosť spoločnosti Západoslovenská distribučná, a.s. so sídlom Čulenova 6, 816 47 Bratislava o predbežný súhlas na umiestnenie novej kioskovej transformačnej stanice na pozemku registra CKN parcela č. 337/1, druh pozemku záhrada

1. **dáva predbežný súhlas**

spoločnosti Západoslovenská distribučná, a.s. so sídlom Čulenova 6, 816 47 Bratislava na umiestnenie novej kioskovej transformačnej stanice na pozemku registra CKN parcela č. 337/1, druh pozemku záhrada

**8/ Žiadosť občianskeho združenia Centrum prosperity, o.z. so sídlom Rúbaň č. 1 o vydanie potvrdenia o konaní v mene obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť občianskeho združenia Centrum prosperity, o.z. so sídlom Rúbaň č. 1 o vydanie potvrdenia o konaní v mene obce Rúbaň, ktorý tvorí prílohu zápisnice pod písmenom G. Obec bola oslovená e-mailom o vydanie potvrdenia o konaní v mene obce Rúbaň, aby občianske združenie mohlo realizovať všetky kroky súvisiace s podaním žiadosti v rámci programu Občianstvo, rovnosť, práva a hodnoty Európskej komisie. Prílohou bola žiadosť a program podujatia.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **201** zo dňa **31.08.2021**

Obecné zastupiteľstvo v Rúbani

1. **berie na vedomie**

informácie starostky obce v súvislosti s plánovanou realizáciou projektu pod názvom „Together against discrimination“ občianskym združením Centrum prosperity, o.z. so sídlom Rúbaň č. 1 v rámci grantového programu Občianstvo, rovnosť, práva a hodnoty Európskej komisie

1. **schvaľuje**

podporné stanovisko a potvrdenie o konaní v mene obce Rúbaň pri realizácii  projektu s názvom „Together against discrimination“, ktorý bude realizovaný na území obce Rúbaň občianskym združením Centrum prosperity, o.z. so sídlom Rúbaň č. 1

**9/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Dňa 22.07.2021 sa v priestoroch Fakultnej nemocnice s poliklinikou konala odborná príprava Krízových štábov obcí.

Dňa 19.07.2021 sa konalo pracovné stretnutie Regionálneho združenia miest a obcí za novozámockú a šuriansku oblasť, ktorý sa týkal návrhov Integrovaných územných investícií za Strategicko-plánovací región Nitra a  strategický rámec pre tvorbu IUI SPR Novozámocko, Štúrovsko a Šuriansko. Na základe tohto rámca bola vypracovaná tabuľka, do ktorej každá obec mala vpísať svoje návrhy, teda vyplniť tú časť, ktorá je pre obec relevantná. Boli navrhnuté 3 priority, a to:

* Priorita I Vodné hospodárstvo
* Priorita II Regionálna doprava
* Priorita III Cestovný ruch

V rámci Priority I Vodné hospodárstvo naša obec predložila žiadané informácie v súvislosti so zámerom vybudovania ČOV na území obce.

V rámci Priority II Regionálna doprava predložila informácie v súvislosti so zámerom obnovy miestnych komunikácií a chodníkov v intraviláne obce a pripravenosťou obnovy cesty a mosta ponad potok Paríž.

V rámci Priority III predložila žiadané informácie o cyklotrasách a o obnove kultúrneho fondu obce v počte 1 objekt so zameraním na kultúrny a poznávací cestovný ruch.

Povinnosť každej obce aktualizovať svoj Povodňový plán do 31.08.2021.

MPSVaR dňa 12.3.2021 zverejnilo nový strategický dokument „Národné priority rozvoja sociálnych služieb na roky 2021-2030.

Na základe § 83 odst. 4 zákona 448/2008 Z.z., obec je povinná predložiť návrh komunitného plánu sociálnych služieb na schválenie obecnému zastupiteľstvu do šiestich mesiacov od zverejnenia národných priorít rozvoja sociálnych služieb, t.j. do 12.9.2021 a po schválení do 15 dní predložiť na VÚC.

Vzhľadom na túto povinnosť sa neprihliada na platnosť dokumentov obcí ale je potrebné vykonať aktualizáciu v zmysle národných priorít rozvoja sociálnych služieb na aktuálne obdobie, t.j. 2021-2030.

Odporúčanie na sledovanie COVID automatu – stupne ostražitosti.

Predloženie Dotazníka stavu kriminality v obciach Nitrianskeho kraja za rok 2020 našou obcou na Okresný úrad Nitra, krajskému koordinátorovi prevencie kriminality dňa 26.08.2021. Predložené dotazníky obcami budú slúžiť pri tvorbe Analýzy bezpečnosti v Nitrianskom kraji a rozpracovaní Stratégie prevencie kriminality SR na roky 2021-2025.

Sväto Štefanské slávnosti si naša obec uctila svätou omšou, ktorá z dôvodu obnovy kostola bola slúžená otcom Karolom v kultúrnom dome dňa 20.08.2021 a slávnostným kladením venca k pietnemu stĺpu osadeného v areáli školy a kostola dňa 31.08.2021.

Informácie o príprave a realizácii folklórneho festivalu združením Dvory a okolie, ktoré sa uskutoční dňa 11.09.2021 vo Dvoroch nad Žitavou.

Dňa 30.08.2021 sa uskutočnilo otváranie ponúk k verejnému obstarávaniu na zákazku „Rekonštrukcia chodníkov v obci Rúbaň“.

Starostka obce dala priestor poslancom na tlmočenie nápadov, názorov.

*Ing. Zoltán Tamašek, poslanec:*

* *dopyt ma možnosť vybudovania parkoviska pre osobné motorové vozidlá pri obchode COOP Jednota s.d.*

*Ing. Štěpánka Zacharová, starostka obce:*

* *žiadosť už bola tlmočená na výročnej členskej schôdzi Jednoty s.d.*

*Zoltán Ešek, poslanec:*

* *potraviny sú drahšie ako napr. v Strekove, viacerí tam chodia nakupovať*

**10/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Aneta Vašová

Zapisovateľka: Helena Kanyicsková